વડોદરા જિલ્લાના વાઘોડિયા ખાતેની પારુલ યુનિવર્સીટીના બહુચર્ચિત બળાત્કારી કાંડમાં સંડોવાયેલા ડૉ.જયેશ પટેલ હાલ જેલમાં છે, તબીબી બેકગ્રાઉન્ડ પર જયેશ પટેલે વડોદરાની સેસન્સ કોર્ટમાં જામીન અરજી મૂકી હતી. જે કોર્ટે નામંજૂર કરી હતી, જે બાદ જયેશ પટેલની તબિયત વધુ લથડતા આજે ફરી એક વખત વડોદરાની સયાજી હોસ્પિટલમાં ખસેડવામાં આવ્યો હતો. ડૉ. જયેશ પટેલને હોસ્પિટલમાં લાવવામાં આવતા જ તેમના પુત્ર અને પારુલ યુનિવર્સીટીના ચેરમેન દેવાંશુ પટેલ પણ સયાજી હોસ્પિટલ ખાતે દોડી આવ્યા હતા.